Barcelona med sjokktap etter forsvarstabbe
Barcelona sto med elleve strake seirer i alle turneringer før lørdagens tap. Malaga sjokkerte Barcelona allerede etter sju minutter da Dani Alves slurvet med et tilbakespill. Med keeper Claudio Bravo havnet på halvdistanse våknet Juanmi og snappet opp ballen før han sendte ballen i det tomme buret. Det ble kampens eneste scoring og bortelaget holdt unna mot Luis Suárez, Neymar og Lionel Messi resten av oppgjøret. Messi sto med utrolige 13 mål på sine seks siste hjemmekamper La Liga. Real Madrid, som har én kamp mindre spilt, blir dermed værende på toppen av tabellen. De hvitkledde møter bunnlaget Elche søndag kveld. Barcelona må nå rette blikket mot England og mesterligaen. Førstkommende tirsdag møter de Manchester City i Champions League.
Katalanerne kunne tatt seg til topps i La Liga, men snublet hjemme og tapte 0-1 mot Málaga etter en tabbe av Dani Alves.